Χαίρων ο Πελληνεύς

Ο Χαίρων ήταν αρχαίος Έλληνας ολυμπιονίκης από την Αχαϊκή Πελλήνη.

Είχε νικήσει τέσσερις φορές στο αγώνισμα της πάλης στην αρχαία Ολυμπία και ήταν τρίτος πολυνίκης στην πάλη στην ιστορία των αγώνων, περισσότερες νίκες είχαν μόνο οι Λακεδαιμόνιοι Ιπποσθένης με έξι νίκες και ο Ετοιμοκλής με πέντε νίκεςΕλληνική Ομοσπονδία Φιλάθλων Πάλης. 

Συγκεκριμένα είχε νικήσει στην 106η Ολυμπιάδα το 356 π.Χ., στην 107η Ολυμπιάδα το 352 π.Χ., στην 108η Ολυμπιάδα το 348 π.Χ. και στην 109η Ολυμπιάδα το 344 π.Χ.Παυσανίας, Ελλάδος Περιήγησις 7.27.7

Ο Αλέξανδρος ο Μέγας τον έκανε τύραννο της Πελλήνης. Λέγεται ότι οι κάτοικοι της Πελλήνης αρνούνταν ακόμα και να τον αναφέρουν με το όνομά του. Ενδέχεται να ταυτίχεται με τον Χαίρωνα της Μεγαλόπολης.

 Παραπομπές 

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αχαιοί ολυμπιονίκες
Κατηγορία:Πελλήνη
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (4ος αιώνας π.Χ.)